उत्तराखंड में बस खाई में गिरी, 13 की मौत  
उत्तराखंड राज्य परिवहन निगम की एक बस टिहरी जिले के नयनबाग के पास खाई में गिर गई, जिससे 13 यात्रियों की मौत हो गई और 10 अन्य घायल हो गए।
उत्तराखंड राज्य परिवहन निगम की एक बस के टिहरी जिले के नयनबाग के पास सड़क किनारे खाई में गिर जाने से उसमें सवार 13 यात्रियों की मौत हो गई और 10 अन्य घायल हो गए। आधिकारिक सूत्रों ने बताया कि बस देहरादून से बड़कोट जा रही थी, तभी नयनबाग के पास कोहरे के चलते चालक को सड़क का अंदाजा नहीं लगा और बस करीब 150 फुट गहरी खाई में जा गिरी।
घटना की सूचना मिलते ही मौके पर आपदा राहत दल और पुलिसकर्मियों ने पहुंचकर घायलों को तुरंत नयनबाग के निकटवर्ती अस्पताल पहुंचाया, जहां से कुछ घायलों को टिहरी जिला अस्पताल भेजा जा रहा है। सूत्रों ने बताया कि प्रांरभिक जानकारी के अनुसार बस में कुल 23 लोग सवार थे।    

घटना की सूचना मिलते ही मौके पर आपदा राहत दल और पुलिसकर्मियों ने पहुंचकर घायलों को तुरंत नयनबाग के निकटवर्ती अस्पताल पहुंचाया, जहां से कुछ घायलों को टिहरी जिला अस्पताल भेजा जा रहा है। सूत्रों ने बताया कि प्रांरभिक जानकारी के अनुसार बस में कुल 23 लोग सवार थे।